Diari Oficial de la Generalitat Valenciana


Sumari del DOGV 3854, del 10-10-2000 (2000/8053)

Informació pública de la proposta de programa d'actuació integrada, avantprojecte d'urbanització, projecte de parcel·lació i estudi de detall a la partida de Bixquert.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3854

Data del DOGV
:   10-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8053


Organisme emissor
:   Ajuntament de Xàtiva

Tipus de document
:   Anunci

Informació pública de la proposta de programa d'actuació integrada, avantprojecte d'urbanització, projecte de parcel·lació i estudi de detall a la partida de Bixquert. [2000/Q8053]
  
En virtut de l'Acord adoptat per la Comissió de Govern, de data 31 de juliol de 2000, se sotmet a informació pública la proposta de programa d'actuació integrada, avantprojecte d'urbanització, projecte de parcel·lació i estudi de detall a la partida de Bixquert, terme municipal de Xàtiva, presentada a iniciativa de particulars.
  
La proposta de programa d'actuació integrada promoguda per César Herrero Pombo, en nom i representació de la Comunitat de Propietaris TAF, instrumentada per la documentació següent: alternativa tècnica del programa per al desenvolupament de l'actuació integrada; que inclou avantprojecte d'urbanització de la unitat d'execució, estudi de detall, projecte de parcel·lació i proposició juridicoeconòmica, per a la urbanització que es pretén de la parcel·la 23-a del polígon 41, inclosa al sòl urbà residencial de baixa densitat a la partida de Bixquert, terme municipal de Xàtiva, amb una extensió de 24.369 metres quadrats.
  
De conformitat amb el que s'estableix en l'article 46.3-4 i 48.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la proposta de programa se sotmetrà a informació pública, mitjançant un anunci en un diari d'informació general editat a la comunitat i simultàniament en el Diari Oficial de la Generalitat Valenciana, durant el qual es podran formular al·legacions, i també es podran consultar en aquest ajuntament, Departament d'Urbanisme, les actuacions que es deriven de la documentació a què es fa referència.
  
Qualsevol persona podrà consultar en aquest ajuntament, Departament d'Urbanisme, les actuacions que es deriven de la documentació a què es fa referència.
  
Qualsevol persona podrà consultar en aquest ajuntament, Departament d'Urbanisme, segona planta, les actuacions que es deriven de la documentació a què es fa referència i presentar, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. Es podran presentar alternatives tècniques i al·legacions durant 20 dies hàbils, que es podran prorrogar per 20 dies addicionals, comptadors des de la publicació de l'edicte en el Diari Oficial de la Generalitat Valenciana.
  
Les proposicions juridicoeconòmiques es presentaran durant els cinc dies hàbils següents al venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament, en la següent data hàbil a la conclusió del termini per a presentar-les.